XLIV 
tum. Omnino appellantur plantae viviparae, quae extructae 
sunt progignendi apparatu ejusmodi, qui quidem ut novam 
proferat sobolem non debeat redire ad humum, sed qui 
aut semina, i. e. propaginis futurae rudimenta per sexum 
elicita, progignit, aut bulbillos, embrya sexus expertia, 
quae supra terram evolvuntur, id quod duplici ra- 
tione solet fieri. Aut enim incipit corculum, quae seminis 
pars primo vitae halitu afflatur, sese evolvere, quin 
. pericarpium ipsum, ex quo prodit, dimoveatur a ma- 
P psum, quo p , 
terna arbore, aut germinat, quum adhuc inest in peri- 
carpio, hoc vero ipsum a planta dissolutum jam deci- 
dit. Illud prius, uti cernitur, est singulare atque 
rarius invenitur in plantarum ordinibus, evidentissimum 
vero apparet in genere Rhizophorarum. Alterum de- 
prehenditur in Avicennia, Laguncularia, Bucida, Co- 
nocarpo. 
Quamvis jam alibi (Reise in Brasilien I. p. 153 et 
in commentatione de physiognomia bestiarum et plan- 
tarum, quae illi libro est addita p. XXV.) de hac dis- 
serui formatione tam singulari, nihilo minus hic expla- 
natius agam cum de hac re, tum maxime de Rhizo- 
phoris, quippe cui data sit grata opportunitas propo- 
nendi lectori benevolo egregiam picturam, qua offerun- 
tur silvulae Rhizophorae Mangles apud Ubatuba in 
provincia St. Pauli. Est illa delineata ex imagine pri- 
maria, quam vir mihi amicitia auctoritateque valde 
aestimandus, BENJAMINUS Mary, eques, regis Belga- 
rum ad Imperatorem Brasiliae legatus, in ipso loco 
eximia adumbravit arte cum multis aliis iisque pulcher- 
rimis picturis Brasiliensis naturae, praesertim. vegeta- 
bilis, indolem exhibentibus. Ostendit illa silvam secundum 
oras illius regionis, quae nihil continet nisi Rhizopho- 
ram Manglem; quarum arborum duae apparent in parte 
anteriore atque omnes ex his lineamentis dignosci pos- 
sunt proprietates, quibus mirae hujus plantae eminet 
incrementum. Quocirca primum de hae arbore expla- 
nabo et, quae de aliis speciebus arborum ad litus mari- 
timum vigentium erunt dicenda, ea posthinc ۰ 
Jam antiquissimi scriptores, qui verba fecerunt de ad- 
mirabili Americae vegetatione, hanc arborem laudant 
cum propterea, quod admodum sit idonea ad forman- 
das varias supellectiles, tum propter seminis fabricam, 
quippe quae ita comparata est, ut non nudum embryo- 
nis rostellum, sed longissimum potius fructum legumini 
quodammodo similem conspicere existimaveris; qua de 
re, ut antiquissimum scriptorem primum allegem, Ovır- 
Dus hasce radicum prolongationes cum fructibus Ba- 
ctrolobii Fistulae comparavit (Coronica de las In- 
dias L. IX, c. 6, Clusii Exot. L. I, c. 1, p. 3). Qui 
deinceps descripsere Antillas Francogallicas, RocnuE- 
Fortius (Hist. des Antilles a. 1658, L. I, c. 8, p. 82), 
Piumertus (Nov. plant. gen. a. 1703 p. 13. t. 15.), 
Lasarus (Nouv. Voyag. aux isles de l'Amer. a. 1722, 
Vol. II, p. 136), omnes plus minusve exponunt de hac 
arbore, quae in coloniis Francogallicis audit Paletuvier, 
Paretuvier sive Manglier rouge. Pari modo de ea 
relatum est in scriptis Anglicis, uti apud Damrierum 
(Voyage a. 1698 p. 65.) nomine Red Mangrove, apud 
TABULAE PHYSIOGNOMICAE EXPLICATAE. 
XLII 
nitidam et tomentosam, Conocarpum erectam, La- 
gunculariam racemosam et Bucidam Buceratem. Non 
illae cernuntur in terra, sed radicantur in luto tenui 
isto, albenti et pulti aequali haud dissimili, quod a 
fluctibus oceani eliditur ad litora demissa ac propter 
magnam, quam secum portat, corporum putridorum mul- 
titudinem, ingratos spargit odores; in hoc igitur innixae 
terram vestiunt densissimo et per omnia anni tempora 
laete virenti frondium cingulo. Verum ubi non datus 
est locus strato ejusmodi coenoso, in oris arenosis, 
saxis rupibusque obsitis, ibi illa forma vegetationis 
uon apparet. Unde, qui illuc navigio accedit, ex ejus 
praesentia plus minusve potest capere conjecturam de 
natura atque habitu litorum, quae sunt ea amicta. 
Ubicunque hasce silvas maritimas, quas e sermone 
Hispanorum Lusitanorumque appellare liceat Manglares 
vel Manguesaes, conspicimus e longinquo, omnes in 
universum eo congruunt, quod offeruntur nobis arbores 
quindecim pedes ad quadraginta quinque altae, quae ex 
ipsis oceani undis videntur assurgere et ramos sureu- 
losque, foliis coriaceis splendentibus dense obtectos, 
adeo coercent atque connectunt, ut nequeas invenire 
spatium pedem amplum, quo fronde interrupta posthinc 
terra conspiciatur litoralis. Ubi terra in profundam ex- 
tenditur planitiem, ibi silvae ejusmodi cingulum pror- 
sus intercludit longiorem prospectum, et qui Europaeus 
fortasse primo se appropinquat oris tropicis, ille nihil 
animadvertet nisi summam lasciviam frondiumque uber- 
tatem, sed minime illam formarum varietatem venusta- 
temque, quae solet expectari. Quo loco simplex regnat 
vegetatio silvularum Mangle, eo, uti jam alio loco 
(Palmae Brasil. p. 30) commemoravi, non conspiciun- 
tur palmae et aliae plantarum formae magnificae. 
Simulatque vero propius accesserit ad hasce sil- 
vulas litorales Europaeus, ei offeretur proprietas quae- 
dam antea non spectata, quippe cernitur silva, cujus cau- 
dices niti videntur in multis arcubus cujusque rami, tam- 
quam radicibus parum sustineantur caudices, ut fluctus 
accessu se defendant ab undarum impetu, deorsum ex 
altitudine decem, viginti et plurium pedum demittunt radi- 
ces succedaneas, ita ut arbor quoquoversus et radices 
et ramos foliaque videatur una explicare. Quemadmo- 
dum vero una arbor, ita etiam ejus finitimae frequen- 
tes sunt extructae, omnesque hae arbores praeterea sic 
sunt invicem connexae atque complicitae, ut non queas 
perspicue singulos truncos dignoscere et qui sint unius- 
cujusque ramuli. Qui memor juvenilis studii in legen- 
dis antiquis scriptoribus rite et majorum more collocati 
in mentem sibi revocabit miras illas descriptiones, quas 
edidere STRABO (Lib. XV, c. 1), Prius (Hist. Nat. 
Lib. XII, c. 5), Qv. Currius (Lib. IX, c. 1, 10) de 
fieis Indiae, quae funiculis e summa coma demissis et 
radicantibus integram efficiunt silvam, ille hujus ima- 
ginis, qua expressa est vigoris tropici ingens potestas, 
alterum putabit se videre exemplar. 
Haee proprietas inde ducenda est, quod, quae has 
silvulas formant arborum species, isto modo explicantur, 
quem in plantis nescio an patum apte nominant vivipar- 
